作者：洪迈
词牌/韵律：六州

paragraphs: 尧传舜，盛事千古难并。
回龙驭，辞凤掖，北内别有蓬瀛。
为天子父，册鸿名。
万年千岁福康宁。
春秋不说楚冥灵。
莱衣彩戏，汉殿玉卮轻。
宸游今不见，烟外落霞明。
前回丁未，雾塞神京。
正同符、光武中兴。
擎天独力扶倾。
定宗庙，保河山，乾坤整顿庚庚。
功成了，脱屣遗荣。
访崆峒、空与丹庭。
笑挹尘寰、不留行。
吾皇哀恋，泪血洒神旌。
肠断涛江渡，明日稽山暮云，东望元陵。